സിവില് സര്വീസസ് പരീക്ഷാ ഫലം പ്രസിദ്ധീകരിച്ചു നേട്ടം കൊയ്ത് മലയാളികള് സിവില് സര്വീസസ് പരീക്ഷാ ഫലം പ്രസിദ്ധീകരിച്ചു. ശുഭം കുമാറിനാണ് ഒന്നാംറാങ്ക്. ജാഗ്രതി അവസ്തി, അങ്കിത ജെയിന് എന്നിവര് രണ്ടും മൂന്നും റാങ്കുകള് യഥാക്രമം നേടി. തൃശൂര് സ്വദേശിനി കെ മീര ആറാം റാങ്കും കോഴിക്കോട് വടകര സ്വദേശി മിഥുന് പ്രേംരാജ് പന്ത്രണ്ടാം റാങ്കും നേടി. ഡോക്ടറായ പ്രേംരാജ് ജിയോഗ്രഫിയാണ് ഇഷ്ടവിഷയമായി തെരഞ്ഞെടുത്തത്. കരിഷ്മ നായര് 14ാം റാങ്ക്, പി ശ്രീജ 20, അപര്ണ്ണ രമേശ് 35, അശ്വതി ജിജി 41, നിഷ 51, വീണ എസ് സുധന് 57, അപര്ണ്ണ എം ബി 62 ,പ്രസന്നകുമാര് 100, ആര്യ ആര് നായര് 113, കെഎം പ്രിയങ്ക 121, ദേവി പി 143, അനന്തു ചന്ദ്രശേഖര് 145, എ ബി ശില്പ 147, രാഹുല് എല് നായര് 154, രേഷ്മ എഎല് 256, അര്ജുന് കെ 257 തുടങ്ങിയവരാണ് റാങ്ക് പട്ടികയിലെ മറ്റ് മലയാളികള്. ആറാം റാങ്കുകാരിയായ തൃശൂര് കോലഴി സ്വദേശിനി കെ മീര തന്റെ നാലാം ഊഴത്തിലാണ് സിവില് സര്വീസ് സ്വന്തമാക്കിയത്. തൃശൂര് എഞ്ചിനീയറിങ് കോളജില് നിന്ന് മെക്കാനിക്കല് എഞ്ചിനീയറിംഗ് ബിരുദധാരിയാണ് മീര ഐപിഎസ് ആണ് 299ാം റാങ്ക് നേടിയ അലക്സ് എബ്രഹാമിന്റെ ലക്ഷ്യം. ആറാമത്തെ ഊഴത്തിലാണ് സിവില് സര്വീസ് എന്ന സ്വപ്നം 150 ാം റാങ്കുകാരിയായ മിന്നു നേടിയെടുത്തത്. 761 ഉദ്യോഗാര്ത്ഥികളാണ് നിയമനത്തിന് യോഗ്യത നേടിയത്. ഇതില് ജനറല് കാറ്റഗറിയില് നിന്ന് 263 പേരും ഒബിസി വിഭാഗത്തില് നിന്ന് 229 പേരും എസ് സി വിഭാഗത്തില് നിന്ന് 122 പേരും എസ്ടി വിഭാഗത്തില് നിന്ന് 61 പേരുമാണ് യോഗ്യത നേടിയത്.